**PRIJAM POLAZNIKA NA STRUČNO OSPOSOBLJAVANJE ZA RAD**

**BEZ ZASNIVANJA RADNOG ODNOSA U**

**UPRAVNI ODJEL ZA PRORAČUN I FINANCIJE**

**POŽEŠKO-SLAVONSKE ŽUPANIJE,**

**POŽEGA, ŽUPANIJSKA  7**

 Stručno osposobljavanje za rad bez zasnivanja radnog odnosa provodi se u trajanju od 12 mjeseci, u punom radnom vremenu, na sljedećem radnom mjestu:

1. **Viši stručni suradnik za proračun i financije, jedan (1) polaznik/polaznica**

**Opis posla:** Praćenje zakona iz područja proračunskog računovodstva i financija, suradnja s proračunskim korisnicima za koje se obavlja računovodstveno-financijske poslove, te ostali poslovi na nalogu pročelnika.

 **Polaznik za vrijeme stručnog osposobljavanja ostvaruju pravo na:**

- uplatu obveznih doprinosa HZMO – osigurava HZZ

- uplatu obveznih doprinosa HZZO – osigurava HZZ

- novčanu pomoć u visini minimalne plaće umanjene za doprinose za obvezna osiguranja u iznosu od 2.620,80 kn mjesečno – osigurava HZZ

- trošak prijevoza u visini stvarnih troškova prijevoza sredstvima javnog prijevoza, a u max. iznosu od 1.000,00 kuna – osigurava Požeško-slavonska županija

- trošak polaganja državnog stručnog ispita – osigurava Požeško-slavonska županija

- mentora - osigurava Požeško-slavonska županija

**Način obavljanja prethodne provjere znanja i sposobnosti kandidata:**

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Javnog poziva, te koji su dostavili svu traženu dokumentaciju uz prijavu.

Na samo testiranje, kandidati su dužni ponijeti sa sobom osobnu iskaznicu ili drugu odgovarajuću identifikacijsku ispravu s fotografijom radi utvrđivanja identiteta, te kemijsku olovku s kojom će pisati test. Kandidati koji ne mogu dokazati identitet neće moći pristupiti testiranju.

Za svaki dio prethodne provjere znanja i sposobnosti (pisano testiranje – opći i posebni dio i intervju) kandidatima se dodjeljuje najviše po 10 bodova.

Pisani dio testiranja sastoji se od općeg i posebnog dijela, te se svakom od odnosnih dijelova dodjeljuje najviše po 10 bodova, što ukupno može iznositi najviše 20 bodova

Za sveukupnu prethodnu provjeru znanja i sposobnosti kandidat može ostvariti najviše 30 bodova.

 Intervju (razgovor) se provodi samo s kandidatima koji su ostvarili najmanje 50 % ukupnog broja bodova na pisanom testiranju (opći dio 5 i posebni dio 5).

Kandidati sami snose troškove dolaska na pisano testiranje i razgovor (intervju).

Za kandidata koji ne pristupi pisanom testiranju smatra se da je povukao prijavu na Javni poziv.

**Literatura za pripremanje kandidata za pisano testiranje:**

**Opći dio:**

- poznavanje osnova ustavnog ustrojstva Republike Hrvatske – pravni izvor - Ustav RH („Narodne novine”, br. 56/90,135/97, 8/98, 113/00, 124/00, 28/01, 41/01, 55/01, 76/10 i 85/10-pročišćeni tekst i 05/14-Odluka Ustavnog suda, Broj: SuP-O-1/2014, od 14. 01.2014.)

- poznavanje osnova sustava lokalne i područne (regionalne) samouprave – pravni izvor - Zakon o lokalnoj i područnoj (regionalnoj) samoupravi („Narodne novine”, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13.-pročišćeni tekst i 137/15)

- poznavanje sustava službeničkog zakonodavstva - Zakon o službenicima i

namještenicima u lokalnoj i područnoj (regionalnoj) samoupravi („Narodne novine”,

br. 86/08, 61/11 i 4/18)

**Posebni dio:**

**-** Zakon o proračunu („Narodne novine“, br. 87/08, 136/12 i 15/15)

- Pravilnik o proračunskom računovodstvu i računskom planu („Narodne novine“, br. 124/14, 115/15, 87/16 i 03/18)

- Zakon o financiranju jedinica lokalne i područne (regionalne) samouprave („Narodne novine“, 127/17)

**POZIV ZA TESTIRANJE BITI ĆE OBJAVLJEN NAJMANJE 5 DANA PRIJE TESTIRANJA NA WEB-STRANICI I OGLASNOJ PLOČI POŽEŠKO-SLAVONSKE ŽUPANIJE.**

 **POVJERENSTVO**

 **Predsjednica**

 **mr. sc. Sunčica Bajić**

Požega, 07. ožujka 2019.